section_heading: Životopis
paragraph_text: Rođen je kao najstariji sin pjesnika i vlastelina<ref>Marko Dragić, Književnost katoličke obnove i prvoga prosvjetiteljstva (hrvatska barokna književnost): (fakultetski priručnik), Biblioteka Suvremena nastava, knj. 2, Filozofski fakultet Sveučilišta, Split, 2006., ISBN 978-953-7395-02-5, str. 44. Frana Gundulića i Džive Gradić. Obitelj Gundulić bila je poznata još u 13. stoljeću, a njezini su članovi, kao pripadnici aristokracije, obavljali različite državno-administrativne poslove u Dubrovniku i okolici. Pravo ime bilo mu je Dživo Gundulić (pisalo se kao Givo, rjeđe Gjivo), a preimenovan je u Ivana tek u 19. stoljeću. Nalazi ga se i pod imenima Giovanni i Johannes te pod prezimenima Gondola, Plavčić i Plavković.